**ELŐTERJESZTÉS**

**A KÉPVISELŐ-TESTÜLET**

**2019. június 25.-i rendes ülésére**

**Előterjesztés**

**a közösségi együttélés alapvető szabályairól és azok megsértésének jogkövetkezményeiről szóló**

**5/2018.(III.29.) Ör. rendelet módosításáról**

A napirendet tárgyaló ülés dátuma: 2019.05.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, **különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: -------

**3.Költségkihatások** és egyéb szükséges feltételeket, illetve megteremtésük javasolt forrásai:

*------*

**4. Tényállás bemutatása:**

Telki Község Képviselő-testülete 19/2018.(XI.09.) önkormányzati rendeletével módosította az avar-és kerti hulladékok égetéséről, valamint a háztartási tevékenységgel okozott légszennyezés helyi szabályozásáról szóló 17/2011. (06.29.) Ör. számú rendeletet, mely szerint **2018. december 1.-ei hatállyal avar és hulladék égetése magán- és közterületen nem engedélyezett**. Tekintettel arra, hogy a közösségi együttélés alapvető szabályairól és azok megsértésének jogkövetkezményeiről szóló rendelet részletesen szabályozza a hulladékégetés módját, a hivatkozott jogszabályok összehangolására van szükség.

Telki, 2019. március 22.

dr. Lack Mónika

jegyző

**Telki község Önkormányzat**

**képviselő testületének**

**…/2019 (VI. …) önkormányzati rendelete**

**a közösségi együttélés alapvető szabályairól és azok megsértésének jogkövetkezményeiről szóló**

**5/2018.(III.29.) Ör. rendelet módosításáról**

Telki község Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 8. § (1) bekezdés*b)* pontjában, (2) bekezdésében meghatározott feladatkörében eljárva, a 143. § (4) bekezdés*d)* pontjában kapott felhatalmazás alapján a közösségi együttélés alapvető szabályairól és azok megsértésének jogkövetkezményeiről szóló 5/2018.(III.29.) Ör. rendeletét ( a továbbiakban: Rendelet ) az alábbiak szerint módosítja.

**1. §**

A Rendelet 12.§ helyébe az alábbi rendelkezés lép:

***12. §***

***Égetéssel kapcsolatos szabályok megsértése***

1. *A közösségi együttélés alapvető szabályait sértő magatartást követ el, aki közterületen vagy magánterületen*
2. *avart vagy kerti hulladékot éget,*
3. *hulladékot éget,*

*c.) olyan kerti hulladékot éget, amely kommunális, illetve ipari eredetű hulladékot (különösen: műanyagot, gumit, vegyszert, festékét, gyógyszermaradványt, egyéb veszélyes hulladékot) tartalmaz*

*d.) az égés folyamatának gyorsítására éghető folyadék (benzin, gázolaj stb.) légszennyező, vagy bűzös segédanyagot alkalmaz,*

*e.) az egyedi fűtéssel rendelkező ingatlanon a megfelelően karbantartott tüzelőberendezésben nem az arra a berendezésre engedélyezett tüzelőanyagot éget,*

*f.) veszélyes hulladék nyílt téri égetését végzi, illetőleg ilyen anyagot háztartási tüzelőberendezésben éget,*

*g.) olyan háztartási tevékenységet folytat, amely a környezeti levegő olyan mértékű megterhelése, amely légszennyezést okoz.*

**2. §**

E rendelet a kihirdetését követő napon lép hatályba.

Deltai Károly dr. Lack Mónika

polgármester jegyző